جمهور باشقانی رجب طیب اردوغان اینگیلتره‌نین باش ناظیری ترزا می ایله تلفونلا گؤروشدو.
جمهور باشقانلیغیندان وئریلن معلوماتا گؤره، اردوغان -می تلفون گؤروشونده ایکی طرف‌لی موناسیبت‌لر و بولگه‌سل  پروبلئم‌لر حاقیندا فیکیر موبادیله‌سی آپاریلدی.
لیدئرلر سوریه، قیبریس و آوروپا بیرلیگی مسئله‌لرینه ده توخوندو‌لار.
اینگیلتره‌نین باش ناظیری بیر سیرا ساحه ده تورکیه ایله امکداش‌لیغی درین‌لش‌دیرمک ایستدیک‌لرینی بیلدیردی، خصوصیله، ساوونما ساحه‌سینده گوج‌لو طرفداشلیغین اهمیتینی وورغولاندی.
قیبریس موذاکیره‌لرینه ده توخونولان گؤروشده می تاریخی بیر آنلاشما ایمکانی قارشی‌سیندا بوتون طرف‌لرین جسارت‌لی آددیم‌لار آتماغا حاضر اولماسی‌نین واجیب‌لیگینی قئید ائتدی و اؤلکه‌سی‌نین ده حل یولونون تاپیلماسیندا ایشتیراک ائتمه‌یه حاضر اولدوغونو دئدی.
سوریه مسئله‌سینده آستانا دانیشیق‌لاریندا الده اولونان ایرلیلییش‌لردن ممنون‌لوغونو ایفاده ائدن می تورکیه‌نین چاتیشماسیز بؤلگه سینین یارادیلماسیندا اوینادیغی یاپیجی رولو قئید ائتدی.
می دانیشیق‌لارین اسدین حاکمیت‌دن اوزاقلاشماسی ایله نتیجه‌لنه‌جک داها گئنیش بیر سیاسی پروسئسله علاقه لندیریلمه‌سی‌نین واجیب‌لیگینی وورغولادی.
اینگیلتره باش ناظیری تورکیه‌نین هم سوما‌لی-یه ائتدیگی دقته لایق تحفه‌نی، هم ده سوما‌لی-ده گوونلیگین برقرار اولماسیندا اوینادیغی گوج‌لو لیدئرلیک رولونو دا قئید ائتدی.
بو آیین سونوندا بلژیک-ین پایتاختی بروکسل-ده کئچیریله‌جک ناتو توپلانتی‌سیندا بیر آرایا گلمک آرزولارینی دیله گتیرن اردوغان و می صاباح دا اینگیلتره‌نین پایتاختی لندن-ده باش توتا‌جاق سوما‌لی کونفرانسیندا گؤروشه‌جک‌لر.
